Hátíðarstemningin var í hámarki í Menningarhúsunum í Kópavogi laugardaginn 30. nóvember þegar Aðventuhátíð Kópavogs var haldin . Vel var mætt á þá fjölmörgu viðburði sem í boði voru og voru gestir verulega ánægðir með daginn . Jólasveinninn sló í gegn . Á aðventuhátíðinni buðu Menningarhúsin í Kópavogi upp á fjölbreytta dagskrá fyrir unga sem aldna . Á Gerðarsafni var boðið upp á pólsk-íslenska föndursmiðju og á Bókasafninu gátu gestir útbúið sínar eigin pakkaumbúðir , skreytt jólatré og skipt út gömlu jólaskrauti fyrir nýtt . Valgerður Guðnadóttir , söngkona , bauð uppá skemmtilega jólatónleika í Salnum ásamt Sigurði Helga Oddssyni , píanóleikara , og Thomas Wadelton , steppdansara frá Ástralíu . Einnig fluttu Kvennakór og Karlakór Kópavogs , flautukór úr skólahljómsveit Kópavogs og nemendur úr Tónlistarskóla Kópavogs undurfagra jólatónlist í Gerðarsafni og á Gjábakka . Föndur á Aðventuhátíð . Mikill jólaandi var yfir öllu svæðinu og var búið að setja upp jólaþorp á útisvæði Menningarhúsanna þar sem hægt var að kaupa fjölbreyttan varning og veitingar . Jólastemningin náði svo hámarki þegar forseti bæjarstjórnar , Margrét Friðriksdóttir , tendraði á ljósum jólatrésins ásamt hópi ungra Kópavogsbúa . Í kjölfarið mætti söngkonan Salka Sól á svæðið og fimm glaðvaskir jólasveinar og var yngsta kynslóðin virkilega ánægð með þá uppákomu . Dagurinn var verulega vel heppnaður í alla staða og tóku Kópavogsbúar fagnandi á móti aðventunni .